اسلام آباد : وزیراعظم عمران خان پارینے کہ جولائی یا اگست اٹی ملک اٹی کورونا کیس آک عروج آ سر مریرہ، رکھی گام گیج کتون تو سخت انگا دیک پک ءُ۔الس ایس او پی تیا عمل کتو تو کیس آتیٹی بھلو ترندی اٹ تالانی ءِ توننگ مریک، لاک ڈاو¿ن آن کورونا چٹپک، بلکن دین انا تالان مننگ ءِ شیف شاغنگک، کوشست کینہ کہ دا تُو ہزار بیڈ و وینٹی لیٹر مچ آ ملک اٹ سر کین۔ نن ایپ اس ہم جوڑ کرینن، ہراڑے مخلوق نا راہشونی ءِ کننگک کہ ملک انا ہرا ہسپتال اٹ وینٹی لیٹر یا ایلو آسراتیک دوئی مننگ کیرہ، دا ہیت آتا درشانی ءِ او تدوک آ دے کورونا وائرس ناحالیت نا بابت دیوان آن پد میڈیا تون ہیت و گپ کرسا کرے۔ وزیراعظم پارے کہ ہراتم مل اس لاک ڈاﺅن کیک، تو اونا مطلب دا اف کہ کورونا وائرس چٹک۔ دانا مطلب دادے کہ ہرا ترندی اٹ دا دین تالانمریک، لاک ڈاﺅن اودے تورک۔ انتئے کہ اخس کہ بندغ آتا زیات مچی مریک، ہنداخس ترندی ٹی دا وائرس تالان مریک۔ وزیراعظم پارے کہ مخلوق مچی و پیشن پیش تمنگ ءِ اِلے تو دا چتپک تو سہی، ولے دانا تالانی شیف تمک۔
( آن لائن)
